Það sem eftir stendur af hagnaði er hægt að nota til að standa undir vexti fyrirtækisins . Hins vegar er ógjörningur að lýsa því í stuttu máli - og raunar sennilega líka í löngu máli - hvernig hagkvæmasta fjármagnsskipanin er . Sum fyrirtæki er eðlilegast að reka með miklu lánsfé og litlu eigin fé , um önnur gildir hið gagnstæða . Sem dæmi má nefna að fyrirtæki sem eru í mjög áhættusömum rekstri , til dæmis líftæknifyrirtæki þar sem ekki er einu sinni ljóst að þau muni nokkru sinni hafa tekjur , er vart hægt að fjármagna með öðru en eigin fé . Fyrirtæki sem búa við stöðugt umhverfi og nokkuð jafnan hagnað frá ári til árs er hins vegar eðlilegt að fjármagna að stórum hluta með lánsfé . Sem dæmi má nefna ýmiss konar veitufyrirtæki , til dæmis rafveitur .